b'\n_START_ARTICLE_\nAlex Rider & arkkienkeli\n_START_SECTION_\nJuoni\n_START_PARAGRAPH_\nAlex on sairaalassa tervehtym\xc3\xa4ss\xc3\xa4 salamurhayrityksest\xc3\xa4, jolla Scorpia-niminen rikollisj\xc3\xa4rjest\xc3\xb6 tavoittelee revanssiaan. Luoti melkein koitui h\xc3\xa4nen kohtalokseen. Ekoterroristij\xc3\xa4rjest\xc3\xb6 Kolmas Voima koettaa kidnapata sairaalassa, naapurihuoneessa olevan miljon\xc3\xa4\xc3\xa4rin pojan, Paul Drevinin. Alex onnistuu huiputtamaan kaappaajia, mutta joutuu samalla itse hengenvaaraan. Pako terroristien k\xc3\xa4sist\xc3\xa4 pist\xc3\xa4\xc3\xa4 Alexin taidot kokeelle, mik\xc3\xa4 n\xc3\xa4kyy my\xc3\xb6s kirjan lopussa olevasta Horowitzin varoituksesta "En ota vastuuta k\xc3\xa4sivarsien, jalkojen enk\xc3\xa4 niskojen katkeamisesta"._NEWLINE_Palkkioksi Paulin is\xc3\xa4 Nikolai Drevin kutsuu Alexin lomailemaan Drevinien kanssa Flamingolahdella sijaitsevalle paratiisisaarelle. Nikolai on yksi maailman rikkaimmista miehist\xc3\xa4. My\xc3\xb6hemmin ilmenee, ett\xc3\xa4 Nikolai on yhdess\xc3\xa4 Britannian hallituksen kanssa mukana projekti Arkkienkeliss\xc3\xa4, jossa on pyrkimys avata maailman ensimm\xc3\xa4inen avaruushotelli. Nikolain tarkoitusper\xc3\xa4t ovat kuitenkin erilaiset. Alex hyv\xc3\xa4ksyy lomatarjouksen tiet\xc3\xa4m\xc3\xa4tt\xc3\xa4\xc3\xa4n t\xc3\xa4st\xc3\xa4 ja pian h\xc3\xa4n on korviaan my\xc3\xb6ten mukana juonittelussa. Rikollisia tuntuu olevan kaikkialla ja kun MI6 ottaa h\xc3\xa4neen yhteytt\xc3\xa4 ty\xc3\xb6asioissa, ei Alex ole en\xc3\xa4\xc3\xa4 lainkaan yll\xc3\xa4ttynyt. Alexin on taas aika muuttua vakoojaksi ja pian h\xc3\xa4n huomaa, ett\xc3\xa4 ekoterroristien k\xc3\xa4sist\xc3\xa4 selviytyminen oli t\xc3\xa4h\xc3\xa4n verrattuna mit\xc3\xa4t\xc3\xb6n juttu. Saarella paljastuu, ettei kaikki olekaan sit\xc3\xa4, milt\xc3\xa4 se n\xc3\xa4ytt\xc3\xa4\xc3\xa4. L\xc3\xb6yt\xc3\xa4\xc3\xa4k\xc3\xb6 Alex ratkaisun ennen kuin Washington tuhoutuu?'